Велімір Бата Жываінавіч

**Ве́лімір Ба́та Жываі́навіч** (; 5 чэрвеня 1933, , Каралеўства Югаславія — 22 мая 2016) — сербскі акцёр.

За сваю кінакар’еру зняўся ў каля 300 фільмах і тэлесерыялах, з якіх больш за 35 — у фільмах пра партызанаў. Першае з’яўленне на вялікім экране — у фільме «*Песма са Кумбаре*» (1955).

## Біяграфія 
Свой талент адкрыў у 15 гадоў, калі працаваў рабочым сцэны і часам як статыст у Акадэмічным тэатры ў Бялградзе. Скончыў акцёрскую школу ў горадзе Нові Сад і Бялградскую акадэмію тэатра, кіно і музыкі. Шмат гадоў іграў на сцэне Бялградскага драматычнага тэатра, выканаўшы больш за 300 роляў. У кіно дэбютаваў у 1955 годзе ў фільме «*Песма са Кумбаре*». Стаў вядомы пад імем Бата Жываінавіч.

Поспех да Жываінавіча прыйшоў у «партызанскіх» ваенных фільмах, прысвечаных барцам супраць фашызму ў гады Другой сусветнай вайны. Ён стаў знаходкай для кіно ў вобразах партызан, герояў, абаронцаў Радзімы. Дзякуючы гэтым ролям Жываінавіч мае неафіцыйны тытул «Галоўны партызан Югаславіі». Найбольш прадукцыйны і паспяховы перыяд творчасці Жываінавіча прыпаў на 1960-80-я гады. Зняўся ў некалькіх фільмах на нямецкай мове. На працягу 1980-х гг. сыграў у вялікай колькасці камедый.

З’яўляецца заснавальнікам і старшынёй Саюза кінаакцёраў Сербіі. Жываінавіч надзвычай папулярны ў Кітаі дзякуючы ролі ў фільме «Вальтэр абараняе Сараева» (1972), у гэтым вобразе выступіў ён на Expo 2010.

З 1991 года актыўны член Сацыялістычнай партыі Сербіі, ад якой некалькі разоў станавіўся дэпутатам, а таксама выступаў кандыдатам у прэзідэнты на выбарах 2002 года.

17 кастрычніка 2006 года Жываінавіча падвяло сэрца і ён тры гады вымушаны быў лячыцца на Кубе. У 2012 годзе яго здарыўся інсульт. Памёр 22 мая 2016 года ў Бялградзе ад гангрэны.

Пахаваны на Новых могілках Бялграда на Алеі ганаровых грамадзян.

## Абраная фільмаграфія 
* 1959 — «Цягнік па-за раскладам» / *Vlak Bez Voznog Reda* — Дуе Брыкета
* 1962 — «Козара» / *Козара* — *Шорга*
* 1965 — «Папараць і агонь» / *Tri* — *Мілаш Бояніч*
* 1965 — «Дакладная Рука — сябар індзейцаў» / *Лавиринт смрти (Old Surehand 1. Teil)* — *Джым Потэр*
* 1967 — «Дыверсанты» / *Диверзанти* — *Карчагін*
* 1967 — «Скупшчыкі пёраў» / *Скупљачи перја* — *Мірта*
* 1968 — «Брат доктара Гамера» / *Брат доктора Хомера* — *Сіман Петравіч*
* 1969 — «Бітва на Нератве» / *Битка на Неретви* — *Столе*
* 1969 — «Па следзе Тыгра» / *Мост* — *маёр Тыгр*
* 1972 — «Майстар і Маргарыта» / *Мајстор и Маргарита* — *Кароўеў*
* 1972 — «Вальтэр абараняе Сараева» / *Валтер брани Сарајево* — *Вальтэр*
* 1973 — «Суцьеска» / *Сутјеска* — *Нікола*
* 1976 — «Вартаўнік пляжу ў зімовы сезон» / *Чувар плаже у зимском периоду* — *бацька Любішы*
* 1977 — «Сабака, які любіў цягнікі» / *Пас који је волео возове* — *Каўбой*
* 1977 — «Надышоў час кахаць» / *Луде године* — *доктар Нядзелкавіч*
* 1979 — «Партызанская эскадрылля» / *Партизанска ескадрила* — *Вук*
* 1983 — «Балканскі экспрэс» / Balkan ekspres — *Стойчыч*
* 1984 — «Цуд небывалы» / *Чудо невиђено* — *Айцец Макарые*
* 1985 — «Добры дзень, інспектар!» / *Ћао, инспекторе* — *Бокі*
* 1988 — «Каньяк» / *Тајна манастирске ракије* — *Абдулах*
* 1996 — «Прыгожыя вёскі хораша гараць» / *Лепа села лепо горе* — *Гвоздзен*
* 1997 — «Некаторыя птушкі ніколі не даляцяць» / *Птице које не полете* — *дзед*
* 1998 — «Бочка пораху» / *Буре барута* — *вадзіцель*
* 1998 — «Браханне на зоркі» / *Лајање на звезде*
* 1999 — «Белы касцюм» / *Бело одело* — *Гаспадар*
* 2005 — «Іўкава слава» / *Ивкова слава* — *спадар Мірка*

Абраныя тэлесерыялы:

* 1987—1991 — «Лепшае жыццё» / *Бољи живот* — *Аляксандр Косціч Мацала*
* 1993—1996 — «Шчаслівыя людзі» / *Срећни људи* — *Аранджал Галубавіч*

## Узнагароды 
* «Сярэбраная арэна», кінафестываль у Пуле, Югаславія (1963)
* «Залатая арэна», Пула, Югаславія (1965, 1967, 1972)
* «Кастрычніцкая ўзнагарода», Бялград, Югаславія (1972)
* Прэмія на МКФ у Маскве, СССР (1979)
* «Славіца» («Паўле Вуісіч»), Сербія (1993)
* «Крыштальны звон», кінафестываль «Стажары», Кіеў, Украіна (1999)
* Прэмія ім. С.Бандарчука «За выдатны ўнёсак у кінематограф», МКФ «Залаты віцязь», Калуга, Расія (2003)
* «Аляксандр Ліфка», Паліч, Сербія (2006)

## Спасылкі 
Катэгорыя:Акцёры Сербіі
Катэгорыя:Акцёры Югаславіі
Катэгорыя:Памерлі ад гангрэны
Катэгорыя:Пахаваныя на Новых могілках (Бялград)